נטו (כדורגלן)

נורברטו מורארה נטו (בפורטוגזית: Norberto Murara Neto; נולד ב-19 ביולי 1989 בארקסה שבברזיל), הידוע בקיצור כנטו, הוא כדורגלן ברזילאי המשחק בעמדת השוער בארסנל, בהשאלה מבורנמות'. נטו נולד בארקסה שבמדינת מינאס ז'ראיס, ברזיל. בגיל 18 הצטרף למחלקת הנוער של אתלטיקו פרנאאנסה מליגת העל הברזילאית. ב-16 באוגוסט 2009 ערך את הופעת הבכורה שלו במועדון, כששיחק 90 דקות בניצחון 0–3 על גרמיו ברוארי בליגה. בהמשך עונת 2009 ערך הופעת ליגה נוספת אחת. בעונת 2010 הפך לשוער הראשון של הקבוצה. לאחר שהורחק במחזור הראשון של העונה והושהה לשני משחקים, פתח בהרכב בכל משחק עד לחודש אוקטובר, אז נאלץ להחמיץ מספר משחקים בשל זימון לנבחרת ברזיל. בסך הכול ערך 34 הופעות ליגה בעונת 2010. ב-5 בינואר 2011 הסכים נטו לעסקה בה יעבור לשחק בשורותיה של פיורנטינה מהסרייה א', ושלושה ימים לאחר מכן חתם על חוזה במועדון. ב-24 בנובמבר 2011 ערך נטו את הופעת הבכורה שלו במועדון, כששיחק 90 דקות בניצחון 0–2 על אמפולי במסגרת הסיבוב הרביעי של הגביע האיטלקי. ב-29 באוקטובר 2012 ערך נטו את הופעת הבכורה שלו בסרייה א', כששיחק 90 דקות בהפסד 0–2 לאטאלנטה במסגרת המחזור ה-35 בליגה. בשתי העונות וחצי הראשונות שלו במועדון ערך שמונה הופעות ליגה בלבד. בעונת 2013/2014 הפך לשוער הראשון של פיורנטינה, וערך 35 הופעות ליגה. היה לו גם תפקיד חשוב בהעפלתה של פיורנטינה לשלב שמינית הגמר של הליגה האירופית, בו הודחה על ידי יובנטוס. ב-3 במאי 2014 עמד בשערה של פיורנטינה בגמר הגביע האיטלקי, בו הפסידה בתוצאה 1–3 לנאפולי. בעונת 2014/2015 נשאר שוערה הראשון של פיורנטינה וערך 29 הופעות ליגה. ב-3 ביולי 2015 עבר ליובנטוס מהסרייה א' וחתם על חוזה לארבע שנים. ב-23 בספטמבר ערך נטו את הופעת הבכורה שלו במועדון, כששיחק 90 דקות בתיקו 1-1 נגד פרוזינונה במסגרת המחזור החמישי בליגה. בשתי העונות שלו בקבוצה ערך 11 הופעות ליגה בתור שוער שני לג'יאנלואיג'י בופון, והיה לשוער הראשון של הקבוצה בגביע האיטלקי בו זכה פעמיים ברציפות. ב-7 ביולי 2017 חתם בולנסיה מהליגה הספרדית. ב-18 באוגוסט ערך את הופעתו הבכורה בניצחון 0–1 על לאס פאלמאס. במשך שתי עונות היה שוער הראשון של הקבוצה, ובסיום העונה השנייה זכה עם ולנסיה בגביע הספרדי. ב-27 ביוני 2019 חתם בברצלונה תמורת 26 מיליון אירו, כשסעיף היציאה שלו עומד על כ-200 מיליון אירו. ב-10 בדצמבר ערך את הופעתו הבכורה בניצחון 1–2 על אינטר מילאנו בליגת האלופות. ב-7 באוגוסט 2022 חתם בבורנמות'. ב-30 באוגוסט 2024 הושאל לעונה אחת לארסנל. נטו נכלל בסגל נבחרת ברזיל עד גיל 23 באולימפיאדת לונדון 2012. הוא שיחק בשני המשחקים הראשונים של נבחרתו, שזכתה לבסוף במדליית כסף. נטו נכלל ברשימת ההמתנה של דונגה, מאמן נבחרת ברזיל, לקופה אמריקה 2015 יחד עם עוד שישה שחקנים, ובסופו של דבר נכלל בסגל הנבחרת לטורניר בשל פציעתו של דייגו אלבס. הוא לא שיחק בטורניר, בו הגיעה נבחרת ברזיל, בשערה עמד ג'פרסון, לשלב רבע הגמר. ב-11 בספטמבר 2018 ערך את הופעתו הבכורה בנבחרת הבוגרת בניצחון 0–5 על אל סלבדור. יובנטוס אליפות איטליה (2): 2015/2016, 2016/2017 הגביע האיטלקי (2): 2015/2016, 2016/2017 הסופר קאפ האיטלקי: 2015 ולנסיה גביע המלך הספרדי: 2018/2019 ברצלונה גביע המלך הספרדי: 2020/2021 מדיה וקבצים בנושא נטו בוויקישיתוף נטו, באתר Transfermarkt נטו, באתר Soccerway נטו, באתר BDFutbol נטו, באתר WorldFootball.net נטו, באתר National Football Teams נטו, באתר FootballDatabase.eu נטו, באתר ESPN העברות בעולם, 27.6: ברצלונה הודיעה על החתמת נטו, פפ בעקבות איסקו, באתר וואלה, 27 ביוני 2019 ברצלונה הודיעה על החתמתו של השוער נטו, באתר ONE‏, 27 ביוני 2019 Neto signs for Arsenal on season-long loan, Arsenal F.C. 30 August 2024